Данчык

Да́нчык, сапр. Багдан Андрусішын (, ) — беларускі спявак, журналіст і грамадскі дзеяч.

 Біяграфія 
Нарадзіўся, вучыўся і пражыў большую частку жыцця ў Нью-Ёрку. Яго бацька Паўло — украінец, а маці Юлія — беларуска. З дзяцінства Данчык ведаў і беларускую, і ўкраінскую мовы.

Калі яму было 16 год, трапіў на канцэрт «Песняроў» — ансамбль гастраляваў у Амерыцы. А ўжо праз год Данчык запісаў свой першы альбом, які стаў першым беларускім дыскам у ЗША.


У 1981 скончыў факультэт журналістыкі Нью-Ёркскага ўніверсітэта.

У 1989 наведаў Беларусь, дзе выступіў з канцэртамі. Тады Данчык выступаў таксама і ў Вільні. Другі раз наведаў з канцэртамі Беларусь у 1996. У 1997 заявіў, што спыняе сваю музычную кар’еру.

Асноўным заняткам Данчыка стала журналістыка. Супрацоўнік, намеснік дырэктара Беларускай службы Радыё «Свабода». Жыве ў Празе.

 Дыскаграфія 
 Беларусачка (1977)
 Мы адной табе належым (з Леанідам Барткевічам, 1985)
 Я ад вас далёка (1985)
 Калядныя песьні (1997)

 Узнагароды 
Узнагароджаны медалём 100 гадоў БНР Рады Беларускай Народнай Рэспублікі.

 Сям’я 
Мае старэйшага брата Юрку, які працаваў у дзяржаўных органах ЗША.

Бабуля Данчыка — Яніна Каханоўская (1909—2005), пляменніца ўтваральнікаў Беларускай народнай рэспублікі Антона і Івана Луцкевічаў. У дзяцінстве даглядалася Максімам Багдановічам, ведала Янку Купалу, была найбліжэйшай сяброўкай Наталлі Арсенневай, працавала ў Нью-Ёрскім бюро Радыё Свабода

Прабабуля Данчыка — Эмілія Луцкевіч-Шабуня (1886—1974), малодшая сястра Антона і Івана Луцкевічаў.

Гомасексуал. Зрабіў публічны камінг-аўт у 2019 годзе ў інтэрв’ю Радыё «Свабода»Данчык прызнаўся, што ён гей, і расказаў пра першы сексуальны вопыт з школьнай настаўніцай.

 Зноскі 

Катэгорыя:Нарадзіліся ў Нью-Ёрку
Катэгорыя:Журналісты
Катэгорыя:Журналісты паводле алфавіта
Катэгорыя:Спевакі і спявачкі ЗША